กัปตันอเมริกา
สตีฟ โรเจอร์ส เป็นชายหนุ่มร่างกายบอบบางที่เข้ารับการทดลองลับในช่วงสงครามโลกครั้งที่สอง โดยเขาได้รับสารเซรุ่มทดลองซึ่งผลิตไว้ช่วยเสริมกำลังกองทัพสหรัฐอเมริกา
และได้กลายเป็นมนุษย์ที่มีร่างกายสมบูรณ์แบบ เขาร่วมรบกับกองทัพอเมริกาในนาม กัปตันอเมริกา โดยสวมชุดลายธงชาติสหรัฐอเมริกาและมีโล่ไวเบรเนียมเป็นอาวุธ
ในช่วงที่สงครามใกล้ปิดฉากลง สตีฟได้ตกลงไปในทะเลและถูกแช่แข็งในก้อนน้ำแข็งนานหลายปี จนกระทั่งมีคนพบตัวเขาและปลุกเขาขึ้นมาจากภาวะจำศีลในยุคปัจจุบัน 
แม้ว่าสตีฟจะเป็นคนที่หลงจากยุคของเขามาสู่ยุคสมัยใหม่ แต่ความสามารถ, การปรับตัว และอุดมคติของเขาก็ยังคงทำให้เขาได้รับความเคารพนับถือและได้เป็นผู้นำของอเวนเจอร์ส
มายาวนาน
เอ็ม1 เอบรามส์
เอ็ม1 เอบรามส์ () เป็นรถถังหลักรุ่นที่สามของสหรัฐอเมริกา ชื่อของมันมาจากนายพลเครกตัน เอบรามส์ อดีตผู้บัญชาการทหารสูงสุดและผู้บัญชาการกองทัพสหรัฐในสงครามเวียดนามตั้งแต่ปีพ.ศ. 2511-2515 มันมีอาวุธที่ดี เกราะขนาดหนัก และคล่องตัวตามที่มันถูกออกแบบมาเพื่อทำสงครามยานเกราะยุคใหม่ จุดเด่นของมันคือเครื่องยนต์เทอร์ไบที่ทรงพลัง การใช้เกราะผสม และการเก็บกระสุนแยกต่างหากจากห้องของลูกเรือ มันเป็นหนึ่งในรถถังที่มีขนาดใหญ่ที่สุดในประจำการ ด้วยน้ำหนักเกือบ 62 ตัน